CELEX: 32020R1322
Language: hr
Date: 2020-09-23 00:00:00
Title: Uredba Komisije (EU) 2020/1322 оd 23. rujna 2020. o izmjeni Uredbe (EZ) br. 1881/2006 u pogledu najvećih dopuštenih količina 3-monoklorpropandiola (3-MCPD), estera masnih kiselina 3-MCPD-a i glicidil estera masnih kiselina u određenoj hrani (Tekst značajan za EGP)

24.9.2020   
               
               
                  HR
               
               
                  Službeni list Europske unije
               
               
                  L 310/2
               
            
         UREDBA KOMISIJE (EU) 2020/1322
         оd 23. rujna 2020.
         o izmjeni Uredbe (EZ) br. 1881/2006 u pogledu najvećih dopuštenih količina 3-monoklorpropandiola (3-MCPD), estera masnih kiselina 3-MCPD-a i glicidil estera masnih kiselina u određenoj hrani
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EEZ) br. 315/93 od 8. veljače 1993. o utvrđivanju postupaka Zajednice za kontrolu kontaminanata u hrani (1), a posebno njezin članak 2. stavak 3.,
         budući da:
         
                     (1)
                  
                  
                     Uredbom Komisije (EZ) br. 1881/2006 (2) utvrđene su najveće dopuštene količine određenih kontaminanata u hrani. U Prilogu toj uredbi utvrđene su najveće dopuštene količine za 3-monoklorpropandiol (3-MCPD) i glicidil estere masnih kiselina.
                  
               
                     (2)
                  
                  
                     Znanstveni odbor za kontaminante u prehrambenom lancu („Odbor CONTAM”) Europske agencije za sigurnost hrane („Agencija”) donio je 21. studenoga 2017. znanstveno mišljenje (3) o ažuriranju svoje procjene rizika za ljudsko zdravlje povezanih s prisutnošću 3-monoklorpropandiola („3-MCPS”) i njegovih estera masnih kiselina u hrani, koja je objavljena 2016. (4), s obzirom na razlike znanstvenih mišljenja o utvrđivanju prihvatljivog dnevnog unosa utvrđene u izvješću (5) Zajedničkog stručnog odbora FAO-a i WHO-a za prehrambene aditive i kontaminante u hrani.
                  
               
                     (3)
                  
                  
                     Odbor CONTAM utvrdio je ažurirani skupni prihvatljivi dnevni unos od 2 μg/kg tjelesne mase po danu za 3-MCPD i njegove estere masnih kiselina. Napomenuo je da se taj prihvatljivi dnevni unos ne premašuje u populaciji odraslih osoba. Međutim, blago premašivanje zabilježeno je u slučaju visokog unosa među mlađim dobnim skupinama, a posebno u slučaju dojenčadi koja se hrani isključivo početnom hranom za dojenčad.
                  
               
                     (4)
                  
                  
                     3-MCPD i njegovi esteri masnih kiselina kontaminanti su koji nastaju preradom, tj. tijekom procesa rafiniranja biljnih ulja. Stoga je primjereno utvrditi najveće dopuštene količine u pogledu prisutnosti 3-MCPD-a i njegovih estera masnih kiselina u biljnim uljima i mastima koji se stavljaju na tržište za krajnjeg potrošača ili za uporabu kao sastojak hrane. Budući da djevičanska maslinova ulja ne sadržavaju glicidil estere masnih kiselina, 3-MCPD i njegove estere masnih kiselina, primjereno je da se na djevičanska ulja ne primjenjuju te nove najveće dopuštene količine za 3-MCPD i njegove estere masnih kiselina kao ni postojeća najveća dopuštena količina za glicidil estere masnih kiselina.
                  
               
                     (5)
                  
                  
                     Međutim, s obzirom na mogući zdravstveni rizik za dojenčad i malu djecu primjereno je utvrditi strožu najveću dopuštenu količinu za biljna ulja i masti namijenjene proizvodnji dječje hrane i prerađene hrane na bazi žitarica za dojenčad i malu djecu.
                  
               
                     (6)
                  
                  
                     Kako bi se isključila svaka mogućnost zdravstvenog rizika za dojenčad i malu djecu, posebno uzimajući u obzir moguću izloženost 3-MCPD-u i njegovim esterima masnih kiselina dojenčadi koja se hrani isključivo početnom hranom za dojenčad, primjereno je utvrditi posebne stroge najveće dopuštene količine ovisno o tome jesu li stavljeni na tržište kao prah ili kao tekućina, za početnu hranu za dojenčad, prijelaznu hranu za dojenčad i hranu za posebne medicinske potrebe namijenjenu dojenčadi i maloj djeci.
                  
               
                     (7)
                  
                  
                     S obzirom na to da je blago premašivanje prihvatljivog dnevnog unosa zabilježeno u slučaju visokog unosa među mlađim dobnim skupinama, a ne samo u slučaju dojenčadi koja se hrani isključivo početnom hranom za dojenčad, primjereno je istu strogu najveću dopuštenu količinu primijeniti za hranu za malu djecu jer tu hranu konzumiraju i djeca mlađa od tri godine. Osim toga, primjereno je postojeću najveću dopuštenu količinu za glicidil estere masnih kiselina u početnoj hrani za dojenčad i prijelaznoj hrani za dojenčad utvrditi i za hranu za malu djecu.
                  
               
                     (8)
                  
                  
                     Nadalje, nedavno je na temelju znanstvenih publikacija i primljenih podataka o pojavi postalo očito da i riblje ulje i ulja iz drugih morskih organizama mogu sadržavati visoke razine glicidil estera masnih kiselina, 3-MCPD-a i njegovih estera masnih kiselina. Kako bi se osigurala visoka razina zaštite ljudskog zdravlja, primjereno je utvrditi najveću dopuštenu količinu za glicidil estere masnih kiselina, 3-MCPD i njegove estere masnih kiselina u ribljem ulju i uljima iz drugih morskih organizama.
                  
               
                     (9)
                  
                  
                     Subjektima u poslovanju s hranom trebalo bi ostaviti dovoljno vremena da prilagode svoje proizvodne procese i stoga je primjereno da se najveće dopuštene količine za 3-MCPD i njegove estere masnih kiselina te nove najveće dopuštene količine za glicidil estere u hrani za malu djecu, ribljem ulju i uljima iz drugih morskih organizama primjenjuju tek od 1. siječnja 2021. Nadalje, primjereno je dopustiti da proizvodi koji nisu u skladu s najvećim dopuštenim količinama 3-MCPD-a i njegovih estera masnih kiselina, a stavljeni su na tržište prije tog datuma, ostanu na tržištu do isteka njihova najkraćeg roka trajanja ili roka uporabe. Međutim, s obzirom na to da su glicidil esteri masnih kiselina genotoksične kancerogene tvari te stoga njihova prisutnost znači veći rizik za javno zdravlje, proizvodima koji nisu u skladu s novim najvećim dopuštenim količinama za glicidil estere masnih kiselina, a koji su stavljeni na tržište prije 1. siječnja 2021., trebalo bi dopustiti da ostanu na tržištu samo tijekom ograničenog razdoblja.
                  
               
                     (10)
                  
                  
                     Uredbu (EZ) br. 1881/2006 trebalo bi stoga na odgovarajući način izmijeniti.
                  
               
                     (11)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Prilog Uredbi (EZ) br. 1881/2006 mijenja se u skladu s Prilogom ovoj Uredbi.
         
         
            Članak 2.
            Riblja ulja i ulja iz drugih morskih organizama iz točaka 4.2.1. i 4.2.2. Priloga Uredbi (EZ) br. 1881/2006 i hrana za malu djecu iz točaka 4.2.3. i 4.2.4. tog priloga koji su zakonito stavljeni na tržište prije 1. siječnja 2021. mogu se nastaviti stavljati na tržište do 30. lipnja 2021.
            Hrana navedena u točki 4.3. Priloga Uredbi (EZ) br. 1881/2006 koja je zakonito stavljena na tržište prije 1. siječnja 2021. može se nastaviti stavljati na tržište do isteka njezina najkraćeg roka trajanja ili roka uporabe.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 23. rujna 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 37, 13.2.1993., str. 1.
         
         
            (2)  Uredba Komisije (EZ) br. 1881/2006 od 19. prosinca 2006. o utvrđivanju najvećih dopuštenih količina određenih kontaminanata u hrani (SL L 364, 20.12.2006., str. 5.).
         
            (3)  Odbor CONTAM EFSA-e (Odbor EFSA-e za kontaminante u prehrambenom lancu), 2018. Znanstveno mišljenje o ažuriranju procjene rizika za 3-monoklorpropandiol i njegove estere masnih kiselina. EFSA Journal 2018.;16(1):5083, 48 str. https://doi.org/10.2903/j.efsa.2018.5083.
         
            (4)  Odbor CONTAM EFSA-e (Odbor EFSA-e za kontaminante u prehrambenom lancu), 2016. Znanstveno mišljenje o rizicima za ljudsko zdravlje povezanima s prisutnošću 3-monoklorpropandiola, 2-monoklorpropandiola (MCPD), njihovih estera masnih kiselina i glicidil estera masnih kiselina u hrani. EFSA Journal 2016.;14(5):4426, 159 str. doi:10.2903/j.efsa.2016.4426.
         
            (5)  Procjena sigurnosti određenih kontaminanata u hrani. WHO Food Additives Series, No. 74, 2018.. Toxicological Monographs 19 bis, sa 83. sastanka.
         http://apps.who.int/iris/bitstream/handle/10665/276868/9789241660747-eng.pdf?ua=1.
      
      
         
            PRILOG
            U Prilogu Uredbi (EZ) br. 1881/2006 „Odjeljak 4.: 3-monoklorpropandiol (3-MCPD) i glicidil esteri masnih kiselina” zamjenjuje se sljedećim:
            
               „Odjeljak 4.: 3-monoklorpropandiol (3-MCPD), esteri masnih kiselina 3-MCPD-a i glicidil esteri masnih kiselina
               
               
                           Hrana(1)
                           
                        
                        
                           Najveća dopuštena količina (μg/kg)
                        
                     
                           4.1.
                        
                        
                           
                              3-monoklorpropandiol (3-MCPD)
                           
                        
                        
                            
                        
                     
                           4.1.1.
                        
                        
                           Hidrolizirani protein povrća(30)
                           
                        
                        
                           20
                        
                     
                           4.1.2.
                        
                        
                           Umak od soje(30)
                           
                        
                        
                           20
                        
                     
                           4.2.
                        
                        
                           
                              Glicidil esteri masnih kiselina izraženi kao glicidol
                           
                        
                        
                            
                        
                     
                           4.2.1.
                        
                        
                           Biljna ulja i masti, riblja ulja i ulja iz drugih morskih organizama koji se stavljaju na tržište za krajnjeg korisnika ili za uporabu kao sastojak hrane, osim hrane iz točke 4.2.2. i djevičanskih maslinovih ulja ((*))
                           
                        
                        
                           1 000  ((***))
                           
                        
                     
                           4.2.2.
                        
                        
                           Biljna ulja i masti, riblja ulja i ulja iz drugih morskih organizama namijenjeni proizvodnji dječje hrane i prerađene hrane na bazi žitarica za dojenčad i malu djecu(3)
                        
                        
                           500  ((***)),  ((******))
                           
                        
                     
                           4.2.3.
                        
                        
                           Početna hrana za dojenčad, prijelazna hrana za dojenčad i hrana za posebne medicinske potrebe namijenjena dojenčadi i maloj djeci (3)
                              (29) i hrana za malu djecu(29)
                              (
                               ((**))
                              ) (u prahu)
                        
                        
                           50  ((***))
                           
                        
                     
                           4.2.4.
                        
                        
                           Početna hrana za dojenčad, prijelazna hrana za dojenčad i hrana za posebne medicinske potrebe namijenjena dojenčadi i maloj djeci(3)
                              (29) i hrana za malu djecu(29)
                               ((**)) (tekuća)
                        
                        
                           6,0  ((***))
                           
                        
                     
                           4.3.
                        
                        
                           
                              Zbroj 3-monoklorpropandiola (3-MCPD) i estera masnih kiselina 3-MCPD-a, izražen kao 3-MCPD
                               ((****))
                           
                        
                        
                            
                        
                     
                           4.3.1.
                        
                        
                           Biljna ulja i masti, riblja ulja i ulja iz drugih morskih organizama koji se stavljaju na tržište za krajnjeg korisnika ili za uporabu kao sastojak hrane i pripadaju sljedećim kategorijama, osim hrane iz točke 4.3.2. i djevičanskih maslinovih ulja ((*)):
                           
                                       —
                                    
                                    
                                       ulja i masti od kokosova oraha, kukuruza, uljane repice, suncokreta, soje, palminih koštica i maslinova ulja (od rafiniranog maslinova ulja i djevičanskog maslinova ulja) ((*)) te mješavine ulja i masti s uljima i mastima samo iz ove kategorije;
                                    
                                 
                        
                           1 250 
                        
                     
                           
                                       —
                                    
                                    
                                       ostala biljna ulja (uključujući ulja komine maslina ((*))), riblja ulja i ulja iz drugih morskih organizama te mješavine ulja i masti s uljima i mastima samo iz ove kategorije;
                                    
                                 
                        
                           2 500 
                        
                     
                           
                                       —
                                    
                                    
                                       mješavine ulja i masti iz dviju prethodno navedenih kategorija.
                                    
                                 
                        
                           ---  ((*****))
                           
                        
                     
                           4.3.2.
                        
                        
                           Biljna ulja i masti, riblja ulja i ulja iz drugih morskih organizama namijenjeni proizvodnji dječje hrane i prerađene hrane na bazi žitarica za dojenčad i malu djecu(3)
                           
                        
                        
                           750  ((******))
                           
                        
                     
                           4.3.3.
                        
                        
                           Početna hrana za dojenčad, prijelazna hrana za dojenčad i hrana za posebne medicinske potrebe namijenjena dojenčadi i maloj djeci(3)
                              (29) i hrana za malu djecu(29)
                               ((**)) (u prahu)
                        
                        
                           125  ((*******))
                           
                        
                     
                           4.3.4.
                        
                        
                           Početna hrana za dojenčad, prijelazna hrana za dojenčad i hrana za posebne medicinske potrebe namijenjena dojenčadi i maloj djeci(3)
                              (29) i hrana za malu djecu(29)
                               ((**)) (tekuća)
                        
                        
                           15  ((*******))
                           
                        
                     
            
               ((*))  Kako su definirani u dijelu VIII. Priloga VII. Uredbi (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).
            
               ((**))  ,Hrana za malu djecu’ jesu napici na bazi mlijeka i slični proizvodi na bazi bjelančevina namijenjeni maloj djeci. Ti su proizvodi izvan područja primjene Uredbe (EU) 609/2013 (Izvješće Komisije Europskom parlamentu i Vijeću o hrani za malu djecu (COM/2016/0169 final) (https://eur-lex.europa.eu/legal-content/EN/TXT/PDF/?uri=CELEX:52016DC0169&qid=1559628885154&from=EN)
            
               ((***))  Najveće dopuštene količine za riblje ulje i ulja iz drugih morskih organizama te hranu za malu djecu primjenjuju se od 1. siječnja 2021.
            
               ((****))  Najveće dopuštene količine primjenjuju se od 1. siječnja 2021.
            
               ((*****))  Ulja i masti koji se koriste kao sastojak mješavine moraju biti u skladu s najvećom dopuštenom količinom utvrđenom za ta ulja i masti. Stoga količina zbroja 3-monoklorpropandiola (3-MCPD) i estera masnih kiselina 3-MCPD-a, izraženog kao 3-MCPD u mješavini, ne smije prelaziti količinu izračunanu u skladu s člankom 2. stavkom 1. točkom (c) Uredbe (EZ) br. 1881/2006. Ako nadležno tijelo i subjekt u poslovanju s hranom koji ne proizvodi mješavinu nisu upoznati s kvantitativnim sastavom mješavine, količina zbroja 3-monoklorpropandiola (3-MCPD) i estera masnih kiselina 3-MCPD-a, izraženog kao 3-MCPD u mješavini, ni u kom slučaju ne smije prelaziti 2 500 μg/kg.
            
               ((******))  Ako je proizvod mješavina različitih ulja ili masti istog ili različitog botaničkog podrijetla, na mješavinu se primjenjuje najveća dopuštena količina. Ulja i masti koji se koriste kao sastojak mješavine moraju biti u skladu s najvećom dopuštenom količinom za ta ulja i masti utvrđenom u točki 4.3.1.
            
               ((*******))  Najveću dopuštenu količinu treba preispitati u cilju smanjenja u roku od dvije godine od datuma početka primjene.”